San Nicolas, Maynila

Ang San Nicolas ay isa sa labing-anim na distrito ng lungsod ng Maynila sa Pilipinas. Matatagpuan ito sa kanlurang gitnang bahagi ng lungsod, sa hilagang pampang ng Ilog Pasig na pinapaligiran ng mga distrito ng Binondo sa silangan, at Tondo sa hilaga at kanluran. Tinuturing pamanang distrito ng Maynila, pinanatili ng pamayanang ito ang ika-19 na dantaong mga lumang bahay, na sinisimbolo ang mga tao na tumira doon, katulad ng mga lumang bahay ng Silay at Vigan.

Noong pambansang senso ng Mayo 1, 2010, umabot ang populasyon ng San Nicolas sa is 44,241 na may 15 barangay na may pangalang numero mula 268 hanggang 276 at mula 281 hanggang 286."2010 Census of the Population and Housing - National Capital Region" , pg. 15. National Statistics Office. Hinango noong 2012-10-11 (sa Ingles).

Kasaysayan

Ang San Nicolas ay orihinal na isang bayan na pangisdaan na may pangalang Baybay, na sa ibang salitang Tagalog ay nangangahulugang pampang o baybayin. Binanggit ni Regalado Trota Jose, isang dalubhasa sa kasaysayan, ang San Nicolas sa kanyang aklat tungkol sa mga kampana bilang ang dating bayan ng Baybay noong huling bahagi ng ika-16 na dantaon. Ang San Nicolas ay ang kanlurang bahagi ng unang Nayong Tsino sa Pilipinas, marahil sa mundo. Binondo ang silangang bahagi ng Nayong Tsino, na itinatag noong 1594 ni Goobernador-Heneral Luis Perez Dasmariñas. Dumating ang Orden ng Dominikano sa kanlurang bahagi ng Nayong Tsino noong 1596 at itinatag ang San Nicolas noong 1598. Ito ang unang misyon ng mga Dominikano sa labas ng Intramuros.

Noong 1901, sa panahon ng kolonisasayon ng mga Amerikano sa Pilipinas, kinimisyon ang Amerikanong arkitekto at urbanong tagaplanong si Daniel Burnham upang gawin ang Plano ng Maynila. Nagresulta ang plano sa paggawa ng mga lugar at parokya na kinabibilangan ng San Nicolas. Sa makabagong panahon, isa ang San Nicolas sa mga administratibong distrio ng Maynila at bahagi ng ikatlong distritong pambatas ng Maynila. Naging karugtong ang San Nicolas ng pamayanang Tsinong Pilipino sa Binondo.

Mga barangay
 Barangay  Populasyon (2010) Barangay 268  1,701 Barangay 269    734 Barangay 270  1,162 Barangay 271   515 Barangay 272  1,917 Barangay 273    876 Barangay 274  1,969 Barangay 275  20,932 Barangay 276  2,706 Barangay 281  2,787 Barangay 282  1,215 Barangay 283  2,138 Barangay 284  1,031 Barangay 285  1,225 Barangay 286  3,333
Mga sanggunian

kaurian:Distrito ng Maynila
kaurian:Maynila